Antimachus Colophonius
Antimachus Colophonius (Ἀντίμαχος ὁ Κολοφώνιος) fuit poëta Graecus et grammaticus, qui circa annum 400 a.C.n. floruit. Confecit Thebaidem, carmen epicum de fabulosis bellis Thebanis, et Lyden, elegos Lydae amatae suae dicatos. Quibus carminibus effectum est, ut a philologis Alexandrinis primus scriptor generis epici haberetur, cui solum Homerum praeponi siverunt. Fragmenta operum eius durum et artificiosum ductum ac narrationis prolixitatem indicant. Etiam carmina Homerica recensuit.